नेयमार

**नेयमार डा सिल्भा संटोस जुनियर** को जन्म ब्राजिलमा सन् १९९२ फेब्रुअरी ५ मा भएको हो । आफ्ना फुटबल टिमका खेलाडी तथा दर्शकदीर्घा माझ उनी **नेयमार**को नामले चिनिन्छन् । उनी ब्राजिलबाट खेल्छन । व्यावसायिक रूपमा हाल उनी स्पेनिस क्लब बार्सिलोना फुटबल क्लबबाट विश्व किर्तिमानी रकममा फ्रान्सेली क्लब पेरिस सेन्ट-जर्मेन आबद्ध भएका छन् र पियसजीमा खेल्दै छन् । उनी फुटबल खेल मैदानमा फरवार्ड, बिंगरबाट खेल्ने गर्छन ।

### क्लब जीवन 
साउदी प्रो-लिगको क्लब अल हिलालले ब्राजिलियन फरवार्ड नेयमार अनुबन्ध गरेको छ । अल हिलालले फ्रेन्च लिग वान च्याम्पियन पेरिस सेन्ट जर्मेन (पिएसजी) बाट नेयमारलाई ९० मिलियन युरोमा भित्र्याएको हो ।

अल हिलाल र नेयमारबीच दुई वर्षको सम्झौता भएको छ । नेयमारले मेडिकल टेस्ट पूरा गरिसकेका छन् । अबको केही दिनमा सबै कागजी प्रक्रिया पनि सकिने बताइएको छ ।

सन् २०१७ मा स्पेनिस क्लब बार्सिलोनाबाट पिएसजी भित्रिएका नेयमारले पिएसजीका लागि १ सय १२ फ्रेन्च लिग वान खेलमा ८२ गोल गरेका छन् ।

नेयमार यो सिजन अल हिलाल भित्रिने चौथो खेलाडी हुन् । यसअघि अल हिलालले रुवेन नेभेस, कालिडो काउलीबाली र माल्कोमलाई अनुबन्ध गरिसकेको छ । 

## सान्तोष क्लब
### सान्टोसबाट ट्रान्सफर
नेयमार सन् २०१३मा सान्टोसबाट एफसी बार्सिलोना आउँदा पनि विश्व फुटबलमा तहल्का मच्चिएको थियो। त्यस समय ५७ मिलियन युरो तिरेको बार्सिलोनाले क्लबमात्र नभएर नेयमारका पिता र ब्राजिलको केहि सरकारी कार्यालयमा समेत केहि रकम तिर्नुपरेको थियो। रियल म्याड्रिडले पनि उनलाई पछ्याईरहेको अवस्थमा बार्सिलोनाले मोटो रकम तिरेको थियो।

## एफसी बार्सिलोना
२०१३-१३ सिजनबाट नेयमार बार्सिलोना प्रवेश गरेका हुन्।भने २०१७-१८ सिजनमा बार्सिलोनाबाट ट्रान्सफर भएर पिएसजी पुषेका हुन्।

### बार्सिलोनाको ‘एमएसएन'
सन् २०१४ मा सुआरेजको आगमनसँगै नेयमारको प्रदर्शनमा पनि सुधार आयो। उनले पहिलो सिजनमा ४१ खेल खेल्दै १५ गोल र १५ असिस्ट दिएपनि सुआरेज आएपछिको दोश्रो सिजनमा भने ३९ गोल र ११ असिस्ट दिन सफल रहे। त्यसै सिजन बार्सिलोनाले च्याम्पियन्स लिग, स्पेनिस लिग र कोपा डेल रे जितेर ट्रेबल हासिल गर्यो।

### पिएसजीसँगको अभूतपूर्व प्रदर्शन
सन् २०१६/१७को च्याम्पियन्स लिग अन्तर्गत राउण्ड अफ १६को पहिलो लेगमा बार्सिलोना ४-०ले पराजित भयो। तर दोश्रो लेगको ८८औं मिनेट सम्ममा पनि ३ गोलको आवश्यकता रहेको बार्सिलोनाले अन्तिम ६ मिनेटमा ३ गोल गर्दै खेल जित्यो। ८८औं मिनेटमा नेयमारले फ्रिकिक मार्फत गोल गरे भने त्यसको २ मिनेटमा पेनाल्टीमार्फत गोल गर्दै खेल बराबरीमा ल्याए। उनले अन्तिम मिनेटमा सर्जी रोबर्टोलाई दिएको पास गोल भएपछि बार्सिलोनाले अहिलेसम्मकै उत्कृष्ट पुनरागमन गर्यो। 

## पेरिस सेन्ट जर्मेन
ब्राजिलियन फरवार्ड नेयमार बार्सिलोना छाडेर फ्रान्सेली क्लब पेरिस सेन्ट जर्मेन (पिएसजी) जाने लगभग पक्का भइसके पछि उनी विश्व कीर्तिमानी रकममा पिएसजीमा अनुबन्ध भएका थिए।

## राष्ट्रिय टिम
### २०१४ फिफा विश्वकप
ब्राजिलमा आयोजित विश्वकपमा नेयमारले उत्कृष्ट प्रदर्शन गर्ने आशा राखिएको थियो। उनले आफुले खेलका ५ खेलमा ४ गोल र १ असिस्ट प्रदान गरे तर कोलम्बियासँगको खेलमा ढाडमा चोट बोकेपछि उनले बाँकी खेल खेल्न सकेनन्। नेयमारबिनाको ब्राजिलले सेमिफाइनलमा घरेलु मैदानमा जर्मनीसँग ७-१को पराजय व्येहोर्यो।

### रियोमा ओलम्पिक स्वर्ण
सन् २०१६मा रियो ओलम्पिकको फुटबलमा ब्राजिलले स्वर्ण पदक जितेको थियो। फुटबल जगतमा ब्राजिलले जित्न बाँँकी रहेको एकमात्र पदकका रूपमा लिइएको यस उपाधि जिताउन नेयमारले उल्लेख्य भूमिका खेले। २०१४ को विश्वकपमा लज्जास्पद पराजय भोगेको जर्मनीलाई फाइनलमा पराजित गर्दै ब्राजिलले स्वर्ण पदक जित्यो।साथै उनी यो स्वर्ण विजेता टिमका कप्तान समेत रहेका थिए।

## गोल विवरण
### क्लबकालागि गोल
### अन्तराष्ट्रिय गोल
#### वर्ष अनुसार गोल
## फुटबल बाहिर
## उपाधिहरू
### क्लब
; सान्तोष क्लब
*कोपा डो ब्राजिल:२०१०
*ब्राजिलियन फुटबल लिग:२०१०,२०११,२०१२

; एफसी बार्सिलोना
*ला लिगा:२०१४-१५,२०१५-१६
*कोपा डेल रे कप:२०१४-१५,२०१५-१६,२०१६-१७
*स्पेनिस सुपर कप:२०१३
*युफा च्याम्पियन लिग:२०१४-१५
*फिफा क्लब विश्वकप:२०१५

; पेरिस सेन्ट जर्मेन

### अन्तर्राष्ट्रिय
;
*दक्षिण अमेरिकी युवा च्याम्पियनसिप:२०११
*फिफा कन्फेडेरेसन कप:२०१३
*ओलम्पिक खेल स्वर्ण पदक:२०१६

## सम्मान तथा पुरस्कारहरू
 साथमा नेयमार]]

*फिफा पुस्कार अवार्ड:२०११
*वर्ड स्कोर युथ प्लेयर अफ द इयर:२०११
*फिफा कन्फेडेरेसन कप गोल्डेन बल:२०१३
*फिफा कन्फेडेरेसन कप ब्रन्ज सु:२०१३
*फिफा विश्वकप ब्रन्ज सु:२०१४

## स्रोतहरू
श्रेणी:ब्राजिलका फुटबल खेलाडीहरू
श्रेणी:ला लिगा खेलाडीहरू
श्रेणी:सन् १९९२ मा जन्म
श्रेणी:जीवित मानिसहरू
श्रेणी:एफसी बार्सिलोनाका खेलाडीहरू